Ir-Regolament tal-Kummissjoni (KEE) Nru 2331/97
tal-25 ta’ Novembru 1997
dwar kundizzjonijiet speċjali għall-għotja tar-rifużjonijiet ta’ esportazzjoni fuq ċerti prodotti tal-laħam tal-majjal
Il-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 2759/75 tad-29 ta’ Ottubru 1975 dwar l-organizzazzjoni komuni tas-suq tal-laħam tal-majjal [1], kif l-aħħar emendat bir-Regolament (KE) Nru 3290/94 [2], u b’mod partikulari l-Artikoli 13 (12) u 22 tiegħu,
Wara li kunsidrat ir-Regolament tal-Kunsill (KEE) Nru 386/90 tat-12 ta’ Frar 1990 dwar is-sorveljanza mwettqa fiż-żmien ta’ l-esportazzjoni ta’ prodotti agrikoli fiż-żmien li jirċievu r-rifużjonijiet jew ammonti oħra [3], kif emendat bir-Regolament (KE) Nru 163/94 [4], u b’mod partikulari l-Artikolu 6 tiegħu,
Billi l-Artikolu 13 tar-Regolament tal-Kummissjoni (KEE) Nru 3665/87 tas-27 ta’ Novembru 1987 li jistipula regoli dettaljati komuni għas-sistema rifużjonijiet ta’ l-esportazzjoni fuq prodotti agrikoli [5], kif l-aħħar emendat bir-Regolament (KE) Nru 2114/97 [6], jipprovdi li l-ebda rifużjoni m’għandha tingħata fejn il-prodotti jew oġġetti ma jkunux ta’ kwalità tajba u ġusta għat-tqegħid fis-suq fil-forma li fiha jkunu esportati;
Billi dawn il-ħtigiet madankollu rriżultaw li ma kienux sufficjenti biex jiżguraw li kundizzjonijiet uniformi japplikaw meta jithallsu r-rifużjonijiet fuq uħud mill-prodotti elenkati fl-Artikolu 1(1) tar-Regolament (KEE) Nru 2759/75;
Billi kundizzjonijiet addizzjonali relattati ma’ prodotti ta’ kwalità medja u li jawtorizzaw il-ħlas ta’ rifużjonijiet fuq prodotti ta’ kwalità inferjuri li jiġu rifjutati għandhom bħala konsegwenza jiġu stipulati fil-livell tal-Komunità;
Billi għandha ssir dispożizzjoni għal kwalità addizzjonali fil-każ ta’ prodotti li jaqgħu taħt kodifiki NM 16010099 u 16024919, li ma jkunx fihom laħam tat-tjur u li għalihom il-kriterji tal-kwalità għandhom jitqegħdu quddiemnett sabiex jillimitaw kull rifużjoni mogħtija għal dawk il-prodotti fejn il-kwantitajiet stipulati bl-applikazzjonijiet għal-liċenza ta’ l-esportazzjoni jaqbżu jew jistgħu jaqbżu kwantitajiet tradizzjonali;
Billi huwa essenzjali li ssir dispożizzjoni għall-verifiki biex tigi żgurata konformità ma’ dan ir-Regolament; billi dawn il-verifiki għandhom jitmexxew skond ir-Regolament tal-Kummissjoni (KE) Nru 2221/95 ta’ l-20 ta’ Settembru 1995 li jistipula regoli dettaljati għall-applikazzjoni tar-Regolament tal-Kunsill (KEE) Nru 386/90 fir-rigward ta’ verifiki attwali mwettqa fiż-żmien ta’ l-esportazzjoni tal-prodotti agrikoli li jikkwalifikaw għar-rifużjoni [7], kif emendat bir-Regolament (KE) Nru 1167/97 [8], u għandu b’mod partikulari jinkludi eżami organolettiku u analiżi fiżiku u kimiku; billi l-applikazzjonijiet għar-rifużjoni għandhom hekk ikunu akkumpanjati b’dikjarazzjoni bil-miktub bil-għan li l-prodotti inkwistjoni jissodisfaw il-ħtiġiet stipulati fihom;
Billi dispożizzjoni għandha ssir dwar ċerti analiżi mfissra b’mod ċar bl-iskop li tigi żgurata standardisation tal-verifiki fiżiċi u kimiċi;
Billi, b’żieda, kien hemm bidliet f’għadd ta’ prodotti li għalihom ingħatat rifużjoni u fir-riferenzi għad-diversi Regolamenti koncernati; billi, għal amministrazzjoni iktar sempliċi, ir-Regolament tal-Kummissjoni (KEE) Nru 171/78 tat-30 ta’ Jannar 1978 dwar kondizzjonijiet speċjali għall-għoti ta’ rifużjonijiet ta’ esportazzjoni fuq ċerti prodotti tal-laħam tal-majjal [9], kif l-ahhar emendat bir-Regolament (KEE) Nru 1526/92 [10], għandu hekk jitħassar;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għal-Laħam tal-Majjal,
ADOTTA DAN IR-REGOLAMENT:
L-Artikolu 1
1. Mingħajr preġudizzju għal dispożizzjonijiet oħra tal-Komunità u b’mod partikolari r-Regolament (KEE) Nru 3665/87, rifużjonijiet ta’ l-esportazzjoni għandhom jingħataw biss għall-prodotti elenkati fl-Anness I ta’ hawn mehmus fejn:
(a) jissodisfaw il-kondizzjonijiet stipulati fih;
u
(b) il-kaxxa 44 tad-dikjarazzjoni ta’ l-esportazzjoni ġġib il-kliem "oġġetti li jikkonformaw mar-Regolament (KE) Nru 2331/97".
2. Għall-finijiet ta’ dan ir-Regolament, prodotti manifatturati għall-konsum mill-bniedem u adattati għal dan minħabba l-materja prima użata, il-preparazzjoni tagħhom f’kundizzjonijiet iġjeniċi sodisfaċenti u l-ippakkjar tagħhom għandhom jitqiesu bħala ta’ kwalità kummerċjali soda u ġusta biex titqiegħed fis-suq skond it-tifsira ta’ l-Artikolu 13 tar-Regolament (KEE) Nru 3665/87.
L-Artikolu 2
Meta jsiru l-verifiki msemmija fl-Artikolu 5 tar-Regolament (KE) Nru 2221/95, il-verifiki fuq il-prodotti koperti b’dan ir-Regolament għandhom jinvolvu:
(a) eżami organoleptiku;
u
(b) analiżi fiżika u kimika bil-metodi stipulati fl-Anness II hawn mehmus.
L-Artikolu 3
Ir-Regolament (KEE) Nru 171/78 huwa b’dan imħassar.
L-Artikolu 4
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Diċembru 1997.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Novembru 1997.